کابل : تحریک طالبان نا سپریم لیڈر ملا ہیبت اللہ اخوندزادہ ملامحمد حسن اخوند ءِ برطرف کرسا مولوی عبدالکبیر ءِ اوغانستان نا پوسکن آ وزیراعظم پن کرینے۔ سعودی خبررساں ادارہ نا رداٹ ملاہیبت اللہ اخوندزادہ اسہ باضابطہ فیصلہ اس جاری کرسا ملا محمد حسن اخوند ءِ وزیراعظم نا عہدہ غان سبکدوش کرسا نائب وزیراعظم سیاسی امور مولوی عبدالکبیر ءِ اونا جاگہ غا پن کرینے۔ حوالی نا پاننگ ءِ کہ ملامحمد حسن اخوند ءِ اونا خرابی صحت نا سوب آن عہدہ غان اینک کننگا۔ ملاہیبت اللہ اخوندزادہ نیشنل انفارمیشن اینڈ میڈیا سینٹر نا سروک انعام اللہ سمنگانی ءِ قندھار اٹی دودوربیدگ و حوالکاری نا سروک ہم پن کرینے۔
(اے پی پی)
(اے پی پی)
